Kaap se Rus Self-catering | LekkeSlaap
Kaap se Rus Selfsorg is in die Noordelike Voorstad genaamd Morgenster Heights in Brackenfell geleë en bied gehalte-verblyf. Dis ideaal vir vakansiegangers, gesinne of sakereisigers.
Die eenheid het 1 ruim slaapkamer met enkelbeddens en 'n badkamer met slegs 'n stort. Daar is nog 2 enkelbeddens in die leefarea. Alle linne en handdoeke word voorsien.
Die kombuis is volledig toegerus met alles wat jy sal benodig vir selfsorg. Die leefarea het gemaklike rusbanke en 'n TV met 'n DStv-gesinspakket. Die eetkamer het 'n tafel waar gaste maaltye kan geniet.
Daar is 'n onderdak-patio met braaigeriewe en 'n klein private tuintjie. Gaste het toegang tot veilige parkeerplek vir hul motors met afstandbeheerde toegang.
Dié selfsorg-eenheid is sowat 2 km vanaf die Cape Gate Winkelsentrum en Cape Gate Mediclinic. Dis ook net 20 minute vanaf die Kaapstad Internasionale Lughawe, Stellenbosch Wynlande, Paarl, Kaapstad V&A Waterfront en Bloubergstrand.